ms en ms en id id ms id id id id id id ms ms en id id es ms ms id ms ms id id ms en
Kepala kanak-kanak positif Covid-19 tersepit katil wad
December 6, 2020 7:00 pm
Tumpat: Kepala kanak-kanak perempuan berusia empat tahun yang juga pesakit Covid-19 tersepit besi katil di wad Hospital Tumpat di sini, malam tadi.
Dalam kejadian pada 10.20 malam itu, mangsa dikatakan sedang bermain seorang diri di katilnya.
Difahamkan, kanak-kanak perempuan itu memasukkan kepalanya di celah besi itu dengan kakinya terjulur ke bawah sebelum gagal mengeluarkan.
Ketua Balai Bomba dan Penyelamat (BBP) Tumpat Penolong Penguasa Bomba Wan Baijuri Wan Hassan berkata, pihaknya menerima panggilan kecemasan pada 10.27 malam dan lapan anggota bergegas ke lokasi.
“Ketika tiba anggota kami mendapati kanak-kanak itu dalam keadaan tersepit namun dia tidak menangis atau merengek.
“Operasi mengambil masa lebih kurang 15 minit untuk memotong besi katil dengan menggunakan peralatan khas,” katanya ketika dihubungi hari ini.
Wan Baijuri berkata, kerja menyelamat itu dipantau oleh pegawai perubatan serta jururawat hospital berkenaan dan mangsa tidak mengalami sebarang kecederaan.
Menurutnya, pihaknya terpaksa mengambil sedikit masa sebelum dapat menjalankan operasi menyelamat kerana perlu mematuhi prosedur operasi standard (SOP) berikutan mangsa adalah pesakit Covid-19.
“Anggota yang terbabit perlu memakai pakaian perlindungan diri (PPE) dan membuat sanitasi selepas operasi.
“Selain sanitasi diri, jentera serta dua kenderaan utiliti yang digunakan turut perlu disanitasi bagi mengelakkan penularan wabak itu,” katanya.
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
Belum dapat ilham bubar Parlimen – PM
Pelajar Malaysia ditahan di Mesir berjaya dibebaskan
© 2020 puteradaily.com. All rights reserved.